નવી દિલ્હી: ઉરી આતંકી હુમલાનો બદલો લેવા વડા પ્રધાન નરેન્દ્ર મોદી એટલી હદે બેચેન હતા કે તેનો અંદાજો માત્ર એ વાત પરથી આવી શકે છે કે આ ઘટના બાદ તેમની ઉંઘ હરામ થઈ ગઈ હતી અને મોડી રાત સુધી તેઓ સુઈ શક્યા ન હતા. પાક હસ્તકના કાશ્મીરમાં (પીઓકે) બુધવારે રાત્રે જ્યારે સર્જિકલ સ્ટ્રાઈક શરૂ કરવામાં આવ્યા ત્યારે સુવાની વાત તો એક બાજુ રહી, પરંતુ વડા પ્રધાન નરેન્દ્ર મોદીએ સર્જિકલ સ્ટ્રાઈક ઓપરેશનને સફળતાપૂર્વક અંજામ આપીને ભારતીય કમાન્ડો પીઓકેમાંથી ભારતીય સરહદમાં સુરક્ષિત પરત આવ્યા નહીં ત્યાં સુધી તેમણે પાણી પણ પીધું ન હતું. માહિતગાર સૂત્રોના જણાવ્યા પ્રમાણે ત્યાં સુધીમાં સવારના ૫.૦૦ વાગી ચૂક્યા હતા.